ΓΡΑΠΤΗ ΕΡΩΤΗΣΗ E-1927/00

υποβολή: Fernando Fernndez Martn (PPE-DE) προς την Επιτροπή

(16 Ιουνίου 2000)

Θέμα: Καταπολέμηση της φτώχειας στις αναπτυσσόμενες χώρες

Δεδομένης της ποικιλίας των κριτηρίων που εφαρμόζονται από διάφορους διεθνείς οργανισμούς που ασχολούνται με την καταπολέμηση της φτώχειας, και δεδομένης της ανάγκης να θεσπισθούν ενιαία κριτήρια ώστε η προσπάθεια αυτή να καταστεί αποτελεσματικότερη. Τι εννοεί η Επιτροπή με την λέξη φτώχεια και τι κριτήρια χρησιμοποιεί για τη μέτρησή της εις τρόπον ώστε να είναι δυνατή η αξιολόγηση της εφαρμογής των κοινοτικών προγραμμάτων;

Απάντηση του κ. Nielson εξ ονόματος της Επιτροπής

(27 Ιουλίου 2000)

Ο ορισμός της φτώχιας εξελίχθηκε σημαντικά με την πάροδο των ετών. Η Επιτροπή έχει θεσπίσει έναν ευρύ ορισμό της φτώχιας σύμφωνα με τις συζητήσεις που έγιναν σε διεθνές επίπεδο. Η φτώχια δεν μπορεί να οριστεί απλώς ως έλλειψη εισοδήματος ή ως ένα ανεπαρκές επίπεδο κατανάλωσης" περιλαμβάνει την έλλειψη βασικών προϋποθέσεων καθώς και μη νομισματικούς παράγοντες, όπως η αδυναμία πρόσβασης σε κοινωνικέςπηρεσίες και σε όλες τις μορφές του κεφαλαίου. Στοιχεία που έχουν συλλεγεί σε επίπεδο νοικοκυριών, για παράδειγμα, δεν αποκαλύπτουν την ανισότητα της κατανομής στο πλαίσιο του νοικοκυριού. Για το λόγο αυτό, η Επιτροπή δεν θεωρεί το όριο φτώχιας του 1 $ ημερησίως ως το μόνο κριτήριο για τη μέτρηση της φτώχιας.

Ο ορισμός της φτώχιας περιλαμβάνει επίσης την κοινωνική και πολιτική συμμετοχή, ιδίως για τις γυναίκες. Στο επίπεδο των κυβερνήσεων, περιλαμβάνει πολιτικήπευθυνότητα, ευθύνη, χρηστή διακυβέρνηση και δημοκρατία. Η μείωση της φτώχιας συνεπάγεται επομένως την αντιμετώπιση πολιτικών, οικονομικών, κοινωνικών, περιβαλλοντικών και θεσμικών πτυχών.

Όλα αυτά τα στοιχεία περιέχονται, για παράδειγμα, στην πρόσφατα συναφθείσα συμφωνία εταιρικής σχέσης ΕΕ-ΑΚΕ, σε ένα συνεκτικό πλαίσιο.

Κατά την εφαρμογή της στρατηγικής της, η Κοινότητα λαμβάνειπόψη τα στοιχεία αυτά, με τη διάθεση πόρων σε καθεμία από τις αναπτυσσόμενες χώρες, τη στοχοθέτηση προγραμμάτων όσον αφορά τις φτωχότερες πληθυσμιακές ομάδες, και την ένταξη της προβληματικής που αφορά την φτώχια σε διάφορα προγράμματα.

Τα έγγραφα στρατηγικής για τη μείωση της φτώχιας της Παγκόσμιας Τράπεζας θα παράσχουν επίσης στην Κοινότητα και στα κράτη μέλη τη δυνατότητα να επικεντρώσουν τα προγράμματά τους στη μείωση της φτώχιας. Η Κοινότητα και άλλοι χορηγοί έχουν ήδη αναλάβει με τη συμμετοχή των ενδιαφερομένων πολλές πρωτοβουλίες για την αποτίμηση της φτώχιας.

Κατ’ αυτόν τον τρόπο θαπάρξει ένα αποτελεσματικό μέσο για τη βελτίωση της συμπληρωματικότητας μεταξύ των χορηγών. Σκοπός μιας τέτοιας συμπληρωματικότητας πρέπει να είναι η επίτευξη σε κάθε δικαιούχο χώρα ενός καταμερισμού καθηκόντων μεταξύ των πολυμερών και διμερών χορηγών. Έτσι, θα διευκολυνθεί η ανάπτυξη ταχύτερων τομεακών προσεγγίσεων.

Βάσει των διεθνών στόχων της Επιτροπής Αναπτυξιακής Βοήθειας (ΕΑΒ) θα καθοριστούν για κάθε μεμονωμένη χώρα ενδιάμεσοι δείκτες, με κύριο στόχο την πρόσβαση στις βασικές κοινωνικέςπηρεσίες, την εξασφάλιση διαρκών πηγών εισοδήματος για άνδρες και γυναίκες, την προώθηση της κοινωνικής προστασίας και την προαγωγή της κοινωνικής ένταξης.

Επί του παρόντος δεν είναι δυνατόν να πραγματοποιηθεί αξιολόγηση του αντίκτυπου της κοινοτικής βοήθειας στη μείωση της φτώχιας. Από κοινού με την Eurostat, η Επιτροπή ήδη δρομολογεί σε ορισμένες χώρες ένα πρόγραμμα το οποίο βασίζεται σε μελέτη που έχει ήδη εκπονήσει η Επιτροπή με σκοπό τη βελτίωση των μεθόδων μέτρησης της φτώχιας.

Παραδείγματα δεικτών που χρησιμοποιούν συνήθως όλοι οι χορηγοί για μετρήσεις σε συγκεκριμένη περίοδο και για συγκεκριμένη χώραπάρχουν στον τομέα τηςγείας: ο αριθμός των ασθενών στα κέντραγείας, τα ποσοστά βασικού εμβολιασμού, ο βαθμός ικανοποίησης των χρηστών, το κόστος των βασικώνπηρεσιών"πάρχουν ακόμη στον τομέα της εκπαίδευσης: το ποσοστό εγγραφής στο σχολείο για αγόρια και κορίτσια, τα ποσοστά επιτυχίας για αγόρια και κορίτσια στις εξετάσεις αποφοίτησης από την πρωτοβάθμια εκπαίδευση, ο αριθμός βιβλίων ανά μαθητή και το κόστος της σχολικής εκπαίδευσης.